Grand Prix Ouest France
Dr Grand Prix Ouest-France, au Grand Prix de Plouay Ouest-France oder Grand Prix de Plouay isch e Radränne, wu syter anne 1931 alljohr Ändi Augschte in dr Bretagne z Frankryych uusdrait wird.

Syt 2005 isch s Deil vu dr nej yygfierte UCI ProTour, ere Serie vu dr wichtigschte Radränne vum Johr. Vu 1992 bis 1998 isch dr Grand Prix Ouest-France Deil vum Coupe de France gsi, ere Serie vu franzesische Eindagesränne. 

Rekordsiiger sin Philippe Bono, Armand Audaire, Emile Guérinel, Jean Gainche, Fernand Picot, Jean Jourden, Jacques Bossis un Gilbert Duclos-Lassalle, wu s Ränne alli je zweimol gwunne hän. Dr einzig Siiger us dr Schwyz isch dr Rolf Järmann, wu 1995 gwunne het. Dytschi Siiger het s no keini gee. 2007 het dr Elsässer Thomas Voeckler gwunne.

Strecki 
S 217,25 Kilometer lang Rännen mit Start un Ziel in dr bretonische Gmei Plouay im Département Morbihan wird uf eme 19,75 Kilometer lange Rundkurs, em Circuit Jean-Yves Perron, uusdrait, wu d Fahrer elfmol mien fahre. Dää Rundkurs isch ab 2006 um 5,6 Kilometer verlengeret wore, zum dr Kurs selektiver z mache. Syterhär mien d Fahrer drej statt dervor zwee Aastiig je Rundi uffe: dr Stich vu Kérihuel (Lengi: 2,3 km; Gäächi: 8 %), z Lezot (1,3 km; 7 %) un z Ty Marrec (1,0 km; 7 %).

Siigerlischt

Weblink 
 Offiziälli Websyte (franzesisch)

Fueßnote 

Eidagrenne
Velosport z Frankrich
Sportveraastaltig z Frankrych